בולניק

בולניק (בליטאית: Balninkai, "בלנינקאי"; ברוסית: Больники, בפולנית: Bolniki, "בולניקי"; ביידיש: באָלניק) היא עיירה במחוז משנה מולייטי במחוז אוטנה בליטא. לפי מפקד האוכלוסין הליטאי לשנת 2011, העיירה מונה 319 תושבים.

הקהילה היהודית בעיר 
הקהילה היהודית בבולניק נוסדה במהלך סוף המאה ה-18. בשנת 1873 נבנה בה בית כנסת. בניגוד לעיירות רבות אחרות בליטא בתקופה ההיא, בבולניק אוכלוסיית היהודים הייתה דלה לעומת אוכלוסיית הליטאים המקומית. הקהילה התקיימה בעיקר מרוכלות עם התושבים המקומיים וסביב לה.

בתקופה שלאחר מלחמת העולם הראשונה, גרו בעיירה בין 50 ל-60 משפחות יהודיות שרובן התקיימו מרוכלות ודיג. בזמן הכיבוש הרוסי במהלך מלחמת העולם השנייה, נמנעה מהיהודים בעיירה פעילות דתית. לאחר כיבוש ליטא על ידי הגרמנים, האוכלוסייה היהודית של בולניק הובלה ליער פיבוניה (Pivonija) שליד אוקמרגה, שם נטבחו ב-5 בספטמבר 1941.

קישורים חיצוניים

הערות שוליים

מחוז אוטנה
ליטא: ערים
ליטא: עיירות יהודיות